text: Valgkampens første prognose: Sådan fordeler mandaterne sig i Sydjylland
  14 maj 2019 kl. 14.14
  Socialdemokratiet går frem, Dansk Folkeparti går tilbage, og Stram Kurs får mandat-debut. Se her, hvordan mandaterne i valgkampens første prognose fordeler sig.
  Hvis der var valg i dag, ville mandaterne i Sydjyllands Storkreds fordele sig anderledes, end de gjorde til folketingsvalget i 2015. Tre nye partier vil få tildelt et mandat, og en gammel gænger halveres i magt. Det viser første opgjorte prognose fra Altinget.
  Sådan fordeler mandaterne sig i Sydjyllands Storkreds
  Socialdemokratiet: 6 mandaterVenstre: 5 mandaterDansk Folkeparti: 4 mandaterRadikale Venstre: 2 mandaterLiberal Alliance: 1 mandatDet Konservative Folkeparti: 1 mandatSocialistisk Folkeparti: 1 mandatEnhedslisten: 1 mandatNye Borgerlige: 1 mandatStram Kurs: 1 mandatAlternativet: 0 mandaterKristendemokraterne: 0 mandaterPartiet Klaus Riskær Pedersen: 0 mandater Kilde: professor Kasper Møller Hansen for Altinget.
  I forhold til folketingsvalget i 2015 står partierne Socialdemokratiet, Det Konservative Folkeparti, Radikale Venstre og Socialistisk Folkeparti til at gå frem med ét mandat i Sydjyllands Storkreds. Liberal Alliance går tilbage med ét mandat – og Dansk Folkeparti med to mandater. Både Nye Borgerlige og Stram Kurs står til at starte partikarrieren i Sydjylland med et mandat hver.
  